CELEX: 32011D0830
Language: lv
Date: 2011-12-09 00:00:00
Title: 2011/830/ES: Komisijas Īstenošanas lēmums ( 2011. gada 9. decembris ) par saņēmējvalstīm, kas no 2012. gada 1. janvāra var izmantot Padomes Regulā (EK) Nr. 732/2008 paredzēto īpašo ilgtspējīgas attīstības un labas pārvaldības veicināšanas režīmu (izziņots ar dokumenta numuru C(2011) 9044)

13.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 329/19
            
         KOMISIJAS ĪSTENOŠANAS LĒMUMS
   (2011. gada 9. decembris)
   par saņēmējvalstīm, kas no 2012. gada 1. janvāra var izmantot Padomes Regulā (EK) Nr. 732/2008 paredzēto īpašo ilgtspējīgas attīstības un labas pārvaldības veicināšanas režīmu
   (izziņots ar dokumenta numuru C(2011) 9044)
   (2011/830/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   Ņemot vērā Padomes 2008. gada 22. jūlija Regulu (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra un par grozījumiem Regulās (EK) Nr. 552/97, Nr. 1933/2006 un Komisijas Regulās (EK) Nr. 1100/2006 un Nr. 964/2007 (1), un jo īpaši tās 10. panta 2. punktu,
   tā kā:
   
               (1)
            
            
               ar Eiropas Parlamenta un Padomes Regulu (ES) Nr. 512/2011 (2) tika pagarināts Regulas (EK) Nr. 732/2008 piemērošanas termiņš līdz tai dienai, kura ir agrāk: līdz 2013. gada 31. decembrim vai līdz dienai, kas noteikta pēctecīgajā regulā.
            
         
               (2)
            
            
               Jaunattīstības valstīm, kuras atbilst 8. un 9. pantā noteiktajiem kritērijiem, Regula (EK) Nr. 732/2008 paredz piešķirt īpašo veicināšanas režīmu ilgtspējīgai attīstībai un labai pārvaldībai.
            
         
               (3)
            
            
               Ikvienai jaunattīstības valstij, kas vēlējās no 2012. gada 1. janvāra izmantot īpašo veicināšanas režīmu, līdz 2011. gada 31. oktobrim bija jāiesniedz attiecīgs pieprasījums, kam pievienota aptveroša informācija par attiecīgu konvenciju ratificēšanu, par tiesību aktiem un pasākumiem, kuru mērķis ir faktiski īstenot konvenciju noteikumus, kā arī par tās apņemšanos pieņemt un pilnībā ievērot novērošanas un pārskata mehānismu, kas paredzēts attiecīgajās konvencijās. Lai piešķirtu īpašo veicināšanas režīmu, pieprasījuma iesniedzējai valstij jābūt arī Regulas (EK) Nr. 732/2008 8. panta 2. punktā definētajai mazāk aizsargātai valstij.
            
         
               (4)
            
            
               Komisija līdz 2011. gada 31. oktobrim saņēma pieprasījumu no Kaboverdes Republikas (turpmāk – Kaboverde), kas no 2012. gada 1. janvāra vēlējās izmantot īpašo veicināšanas režīmu ilgtspējīgai attīstībai un labai pārvaldībai.
            
         
               (5)
            
            
               Pieprasījums tika izvērtēts saskaņā ar Regulas (EK) Nr. 732/2008 10. panta 1. punkta noteikumiem.
            
         
               (6)
            
            
               Izvērtējumā tika konstatēts, ka Kaboverde atbilst visām nepieciešamajām Regulas (EK) Nr. 732/2008 8. un 9. panta prasībām. Tādējādi no 2012. gada 1. janvāra līdz dienai, kura ir agrāk – 2013. gada 31. decembrim vai dienai, kas noteikta pēctecīgajā regulā, – būtu jāpiešķir Kaboverdei īpašais veicināšanas režīms.
            
         
               (7)
            
            
               Saskaņā ar Regulas (EK) Nr. 732/2008 10. panta 3. punktu par šo lēmumu jāinformē Kaboverde.
            
         
               (8)
            
            
               Šajā lēmumā paredzētie pasākumi ir saskaņā ar atzinumu, ko sniegusi Vispārējo preferenču komiteja.
            
         
               (9)
            
            
               Šis lēmums neietekmē saņēmējvalsts statusu šajā režīmā nevienai valstij, kas uzskaitīta Komisijas 2008. gada 9. decembra Lēmumā 2008/938/EK par to valstu sarakstu, kurām piešķirams īpašais veicināšanas režīms ilgtspējīgai attīstībai un labia pārvaldībai, kā paredzēts Padomes Regulā (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim (3), kas grozīts ar Lēmumu 2009/454/EK (4), un Komisijas 2010. gada 9. jūnija Lēmumā 2010/318/ES par saņēmējvalstīm, kurām laikposmā no 2010. gada 1. jūlija līdz 2011. gada 31. decembrim piešķirams īpašais veicināšanas režīms ilgtspējīgai attīstībai un labai pārvaldībai, kā paredzēts Padomes Regulā (EK) Nr. 732/2008 (5),
            
         IR PIEŅĒMUSI ŠO LĒMUMU.
   1. pants
   Kaboverdes Republika izmanto Regulas (EK) Nr. 732/2008 paredzēto īpašo veicināšanas režīmu ilgtspējīgai attīstībai un labai pārvaldībai no 2012. gada 1. janvāra līdz tai dienai, kura ir agrāk: 2013. gada 31. decembrim vai līdz dienai, kas noteikta pēctecīgajā regulā.
   2. pants
   Šis lēmums ir adresēts Kaboverdes Republikai.
   
      Briselē, 2011. gada 9. decembrī
      
         
            Komisijas vārdā –
         
            Komisijas loceklis
         
         Karel DE GUCHT
      
   
   
      (1)  OV L 211, 6.8.2008., 1. lpp.
   
      (2)  OV L 145, 31.5.2011., 28. lpp.
   
      (3)  OV L 334, 12.12.2008., 90. lpp.
   
      (4)  OV L 149, 12.6.2009., 78. lpp.
   
      (5)  OV L 142, 10.6.2010., 10. lpp.